2019. gada 28. augustā Rīkojums Nr. 418

Rīgā (prot. Nr. 36 24. §)

**Par Ventspils novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Ventspils novada pašvaldības īpašumā esošos nekustamos īpašumus:

1.1. nekustamo īpašumu "Rubeņu dambis" (nekustamā īpašuma kadastra Nr. 9856 002 0197) – zemes vienību (zemes vienības kadastra apzīmējums 9856 002 0197) 8,14 ha platībā un ar to saistīto inženierbūvi "Rubeņu dambis" (būves kadastra apzīmējums 9856 002 0197 001) – Popes pagastā, Ventspils novadā;

1.2. nekustamo īpašumu "Krojvalku dambis" (nekustamā īpašuma kadastra Nr. 9856 002 0198) – zemes vienību (zemes vienības kadastra apzīmējums 9856 002 0198) 5,47 ha platībā un ar to saistīto inženierbūvi "Krojvalku dambis" (būves kadastra apzīmējums 9856 002 0198 001) – Popes pagastā, Ventspils novadā;

1.3. nekustamo īpašumu "Plušķu dambis" (nekustamā īpašuma kadastra Nr. 9856 003 0347) – zemes vienību (zemes vienības kadastra apzīmējums 9856 003 0347) 3,05 ha platībā un ar to saistīto inženierbūvi "Plušķu dambis" (būves kadastra apzīmējums 9856 003 0347 001) – Popes pagastā, Ventspils novadā;

1.4. nekustamo īpašumu "Garsilu dambis" (nekustamā īpašuma kadastra Nr. 9856 002 0199) – zemes vienību (zemes vienības kadastra apzīmējums 9856 002 0199) 2,46 ha platībā, zemes vienību (zemes vienības kadastra apzīmējums 9856 002 0200) 2,21 ha platībā, zemes vienību (zemes vienības kadastra apzīmējums 9856 003 0346) 5,18 ha platībā un ar tām saistīto inženierbūvi "Garsilu dambis" (būves kadastra apzīmējums 9856 003 0346 001) – Popes pagastā, Ventspils novadā;

1.5. nekustamo īpašumu "Vēlogu–Zārdavu dambis" (nekustamā īpašuma kadastra Nr. 9870 010 0109) – zemes vienību (zemes vienības kadastra apzīmējums 9870 010 0138) 15,26 ha platībā un ar to saistīto inženierbūvi "Vēlogu–Zārdavu dambis" (būves kadastra apzīmējums 9870 010 0138 001) – Ugāles pagastā, Ventspils novadā.

2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Ventspils novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards